Fietsryer sterf tydens Kaapse wedren | Maroela Media
Van die deelnemers. Foto: Twitter via @CTCycleTour.
ŉ 40-jarige man is vanoggend tydens die Kaapstad-fietswedren (voorheen bekend as die Cape Argus-fietswedren) dood in ŉ verkeersongeluk.
Kenny Africa, Wes-Kaapse hoof van verkeer, het die nuus aan Maroela Media bevestig. Volgens hom het die ongeluk op die M3 naby Constantia plaasgevind.
Wendy Masters, woordvoerder van die wedren, het aan Maroela Media gesê daar was 20 fietsryers in die ongeluk op die Wynberg-heuwel betrokke.
“Een van die fietsryers het onmiddellik mediese behandeling op die toneel ontvang, maar sy beserings was noodlottig. Ons bevestig dié nuus met diep spyt,” het Masters gesê.
Sy het ook die organiseerders van die wedren se innige meegevoel aan die man se familie betuig.
Verkeersongeluk? Daar was nie veronderstel om enige voertuie te wees nie?
Sonja, enige persoon wat ‘n padverbruiker is, is betrokke in ‘n verkeersongeluk. Daar hoef nie noodwendig ‘n voertuig betrokke te wees nie.
Sonja jy verstaan verkeerd. Daar wás net fietsryers. Dis 20 fietse wat in ‘n ongeluk was van fietsryers. Jy noem dit ook ‘n verkeersongeluk. Sterkte aan die man se familie.
Daar word nerens genoem dat daar ander voertuie as net fietse betrokke was nie, ongeveer twintig fietse het teen ‘n redelike spoed teen mekaar gebots.
Fietser · 10 maande gelede
Sonja vra n baie geldige vraag.
Fietser, daar was geen “gemotoriseerde voertuie” betrokke nie, ‘n klomp fietsryers het teen mekaar vasgery, dit kan tog seker ook dan ‘n ongeluk genoem word of hoe? Daar word nie in die berig gemeld dat enige gemotoriseerde voertuig betrokke was nie en mense aanvaar nou sommer dat dit die geval was. Die berig kon dalk ook maar genoem het wat eintlik daar gebeur het, dit sou verwarring en verkeerde afleidings voorkom het.
Sover ek dit het maak voertuie, motorfietse en gewonde fietse almal deel van die verkeer op die pad… Ek is jammer vir die fietsryer se familie. Sterkte julle.
gunston1960 · 10 maande gelede
Ai Sonja, betreur eerder die tragedie as om n skuldige te soek, Sterkte aan die familie
Ryer · 10 maande gelede
Daar is drie mense oorlede :( RIV
(Een aan die beserings veroorsaak in die ongeluk soos bo beskryf, een aan ‘n hartaanval en een beampte klink dit my)